POPLAVE

Poplava je začasno prikritje zemljišča z vodo, ki običajno ni prekrito z vodo. Poplave so lahko koristne (povečajo rodovitnost tal, nanašajo blato, pomembno vlogo imajo tudi pri ohranjanju ekosistemov; zaradi rednih poplav so se razvile prve civilizacije, npr. v Egiptu ob Nilu) ali pa pomenijo naravno katastrofo in lahko povzročijo veliko žrtev in škode. Danes bom govorila o poplavi kot naravni nesreči.

Nastanek: zaradi izredno močnih padavin, naglega taljenja snega ali medsebojnega skupnega delovanja. Lahko nastane tudi zaradi zajezenega odtoka, zaradi zajezitve povzročene s snežnim ali zemeljskim plazom, zaradi delovanja hudournikov, zaradi naravnega posedanja tal, dvigovanja gladine podtalnice ali visoke morske plime. Nastanejo tudi zaradi cunamijev ob obalah in imajo veliko rušilno moč. Poplave so najpogostejše naravne nesreče, ki prizadenejo tako nerazvite kot razvite države. Poplave lahko povzročijo številne smrtne žrtve, zato spadajo med najhujše naravne nesreče. Voda ima veliko rušilno moč, podira stavbe, drevesa in celo spreminja zemeljsko površje. Z vodo se lahko prenaša zelo veliko bolezni, saj predstavljajo ugodne razmere za razmnoževanje prenašalcev bolezni. Stari slovenski pregovor pravi: »Ogenj pusti selišče, voda pa še tega vzame .«

Pred poplavami se zavarujemo s pogozdovanjem, izdelavo terasnih pobočij za upočasnjevanjem toka vode in oddušnih kanalov ter gradnja nasipov. Te so bile v uporabi že v antičnih časih. Danes pa se zavarujemo z vrečami napolnjenimi s peskom in prenosne napihljive cevi, zapornice in nasipi, zadrževalniki. Ukrepe za zaščito delimo na aktivne: pogozdovanje in pasivne: evakuacija, prostorsko načrtovanje.

Najhujše poplave:

* V svetu: so bile na Kitajskem leta 1931, ko je poplavila reka Jangce in povzročila od 2 500 000 – 3 700 000 smrtnih žrtev.
* V Sloveniji: so bile najhujše septembra 2007 in so povzročile zelo veliko materialne škode in malo smrtnih žrtev. Lansko leto novembra pa so bile tudi zelo hude